Уилям Блейк
Бучица и Камъче

Превод от английски: Спас Николов, 2006

chitanka.info

„Не е себична Любовта —

за други жертва се безкрай.

За себе си не мисли тя,

превръща даже ада в рай.“

Така под волските нозе

запя си Бучица Земя,

но Камъче в потока взе,

че с ловък стих й се присмя:

„Себичен звяр е Любовта —

засища само свойта жад.

Вкуса на друг презира тя,

превръща даже рая в ад.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.